**O R D I N U L**

**MINISTRULUI AFACERILOR INTERNE**

**nr.\_\_\_\_\_\_\_\_\_din data de\_\_\_\_\_\_\_\_\_\_\_\_**

**pentru modificarea și completarea Ordinului ministrului afacerilor interne nr. 160/2017 privind asigurarea protecției personalului Ministerului Afacerilor Interne**

 În temeiul art. 7 alin. (5) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare,

**ministrul afacerilor interne emite următorul**

**O R D I N:**

**Art. I -** Ordinul ministrului afacerilor interne nr. 160/2017 privind asigurarea protecției personalului Ministerului Afacerilor Interne, publicat în Monitorul Oficial, Partea I, nr. 34 din 15 ianuarie 2018, se modifică și se completează după cum urmează:

 **1. La articolul 5, alineatul (2) se modifică și va avea următorul cuprins:**

 „(2) Solicitarea cuprinde indicarea persoanei/persoanelor, motivul pentru care este necesară instituirea protecţiei, precum şi orice alte date şi/sau informaţii de interes operativ în scopul asigurării unei protecţii eficiente. Atunci când se solicită instituirea protecției pentru membrii de familie, la solicitare se atașează și acordul expres al membrilor de familie ce au capacitate de exercițiu deplină sau, după caz, al reprezentantului legal, consemnat în scris.”

 **2. După alineatul (2) al articolului 6 se introduce un nou alineat, alin. (21), cu următorul cuprins:**

 ,,(21) Inspectorul General al Poliţiei Române sau al Jandarmeriei Române, după caz, dispune asigurarea măsurilor de protecţie, până la instituirea protecţiei aprobate prin ordinul prevăzut la alin. (1).”

 **3. La articolul 6, alineatul (3) se modifică și va avea următorul cuprins:**

„(3) În cazul refuzului protecţiei, manifestat în mod expres de către persoana prevăzută la alin. (1), acesteia i se aduc la cunoştinţă riscurile la care se supune în acest mod, precum şi necesitatea semnării unei declaraţii al cărei model este prevăzut în anexa nr. 1 care face parte integrantă din prezentul ordin.”

 **4. După alineatul (2) al articolului 9 se introduc trei noi alineate, alin. (3) – (5), cu următorul cuprins:**

„(3) Planul de protecţie este însoţit de declaraţia persoanei care face obiectul măsurilor de protecţie sau, după caz, a membrilor de familie ce au capacitate de exercițiu deplină /reprezentantului legal, prin care se consemnează că aceasta:

a) se conformează măsurilor de protecţie stabilite;

b) se abţine de la orice activitate care pune în pericol viaţa, sănătatea sau integritatea corporală, a sa, a personalului care asigură protecţia ori a altei persoane, sau ordinea publică.

(4) Modelul declaraţiei prevăzute la alin. (3) este prezentat în anexa nr. 2.

(5) În cazul refuzului semnării declaraţiei, manifestat în mod expres de către persoana prevăzută la alin. (3), dispoziţiile art. 6 alin. (3) şi (4) se aplică în mod corespunzător.”

**5. Articolul 12 se abrogă.**

**6. Articolul 13 se modifică și va avea următorul cuprins:**

 ,,(1) Protecția personalului MAI se suspendă în următoarele situații:

1. la solicitarea persoanei protejate;
2. în situaţia în care aceasta părăseşte temporar teritoriul României.

(2) Solicitarea prevăzută la alin. (1) lit. a) cuprinde detaliat perioada de suspendare și se înregistrează la structura care asigură măsurile de protecție cu 5 zile lucrătoare anterior suspendării.

 (3) În situația prevăzută la alin. (1) lit. b), persoana protejată are obligația să informeze în scris structura care asigură măsurile de protecție, cu 5 zile lucrătoare anterior datei părăsirii teritoriului național sau de îndată, în situația în care este necesară deplasarea de urgență în străinătate, cu privire la:

1. durata deplasării;
2. data și ora plecării/întoarcerii din străinătate;
3. punctul de trecere al frontierei prin care se efectuează ieșirea/intrarea din/pe teritoriul național.

 (4) În situaţia prevăzută la alin. (1), dispoziţiile art. 6 alin. (3) şi (4) se aplică în mod corespunzător.”

 **7. După articolul 13, se introduce un nou articol, art. 131, cu următorul cuprins:**

„Art. 131 - (1) Protecţia personalului MAI încetează cu respectarea circuitului de avizare/aprobare prevăzut în prezentul ordin, în următoarele situaţii:

a) la solicitarea persoanei protejate;

b) la încetarea motivului/motivelor care a/au determinat instituirea măsurilor de protecţie;

c) în cazul în care una dintre condiţiile prevăzute la art. 9 alin. (3) nu mai este îndeplinită;

d) la pierderea calităţii de personal al MAI.

(2) În situațiile prevăzute la alin. (1) lit. a), c) și d), inspectorul general al Poliţiei Române sau al Jandarmeriei Române, după caz, dispune prin ordin/dispoziție ridicarea măsurilor de protecție până la emiterea ordinului ministrului afacerilor interne de încetare a protecției.

(3) Solicitarea prevăzută la alin. (1) lit. a) cuprinde data încetării măsurilor de protecţie.

(4) În situaţia prevăzută la alin. (1) lit. a), dispoziţiile art. 6 alin. (3) şi (4) se aplică în mod corespunzător.”

 **8. La articolul 17, alineatul (2) se modifică și va avea următorul cuprins:**

„(2) În situaţia în care, în urma evaluării, se constată că nu mai există condiţiile care au determinat instituirea protecţiei, şeful structurii care asigură efectivele întreprinde demersuri pentru încetarea acestor măsuri, în condiţiile art. 131 alin. (1) lit. b) şi c).”

 **9. Articolul 19 se modifică și va avea următorul cuprins:**

,,Art. 19 - Ordinul prevăzut la art. 5 alin. (1) lit. d) și art. 6 alin. (1) se elaborează la nivelul DGMO”.

 **10. După articolul 20, se introduce un nou articol, articolul 201, cu următorul cuprins:**

„După anexă, care devine anexa nr. 1, se introduce o nouă anexă, anexa nr. 2, având cuprinsul prevăzut în anexa care face parte integrantă din prezentul ordin.”

**Art. II** Prezentul ordin se publică în Monitorul Oficial al României, Partea I.

**MINISTRUL AFACERILOR INTERNE**

**Ion Marcel VELA**

**AVIZAT PENTRU LEGALITATE**

**(Î.) DIRECTOR GENERAL AL DIRECȚIEI**

**GENERALE JURIDICE**

*Comisar-şef de poliţie*

**Gabriel CRĂCIUN**

**Anexă**

**(Anexa nr. 2 la Ordinul ministrului afacerilor interne nr. 160/2017)**

|  |
| --- |
| **MINISTERUL AFACERILOR INTERNE** |
| **Nr. \_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_** |
| **DECLARAŢIE****(model A)** |
| **1.**Subsemnatul(a),....................................................................................................................,(grad, nume, prenume)având funcţia de ..................................................., în cadrul ....................................., prin prezenta declar pe propria răspundere că mă voi conforma măsurilor de protecţie stabilite şi mă voi abţine de la orice activitate care pune în pericol viaţa, sănătatea sau integritatea corporală, a mea, a personalului care asigură protecţia ori a altei persoane, sau ordinea publică.  |
| **2.** Precizez că mi-a fost adus la cunoştinţă faptul că nerespectarea acestor condiţii are ca efect încetarea măsurilor de protecţie, în condiţiile legii. |
| **3.** Observaţii: |
| **4.** Data: | **5.** Semnătura: |

|  |
| --- |
| **MINISTERUL AFACERILOR INTERNE** |
| **Nr. \_\_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_** |
| **DECLARAŢIE****(model B)** |
| **1.**Subsemnatul(a),.................................................., în calitate de…………………..…, (nume, prenume) (grad de rudenie soţ/soţie, copil – cu capacitate deplină de exerciţiu, părinte  şi/sau reprezentant legal al copilului) al domnului/doamnei ………………… având funcţia de ............................................,  (grad, nume, prenume)în cadrul ...................................., prin prezenta declar pe propria răspundere că mă voi conforma măsurilor de protecţie stabilite şi mă voi abţine de la orice activitate care pune în pericol viaţa, sănătatea sau integritatea corporală, a mea, a personalului care asigură protecţia ori a altei persoane, sau ordinea publică.  |
| **2.** Precizez că mi-a fost adus la cunoştinţă faptul că nerespectarea acestor condiţii are ca efect încetarea măsurilor de protecţie, în condiţiile legii. |
| **3.** Observaţii: |
| **4.** Data: | 5. Semnătura: |